<classify> Ngoma aliyesajiliwa katika kipindi hiki cha usajili anaendelea na mazoezi na mabingwa hao wa Tanzania Bara kwa ajili ya maandalizi ya michuano ya Kombe la Kagame na ile ya Ligi Kuu Tanzania Bara.Michuano ya Kagame ambayo Yanga ndiye bingwa wa kihistoria baada ya kutwaa taji hilo mara tano huku mara tatu ikimaliza katika nafasi ya pili, inaanza jijini Dar es Salaam Jumamosi na timu hiyo imepiga kambi Kurasini jijini Dar es Salaam.Ngoma, ambaye tayari ameshafunga mabao mawili tangu awasili Yanga na kuichezea mechi mbili, alisema juzi baada ya mchezo dhidi ya Kombaini ya Polisi kuwa, atafunga mabao zaidi.Mchezaji huyo msimu uliopita alikuwa na timu yake ya Zimbabwe ya Platinum ambayo aliifungia mabao 16, ambapo ameahidi kufunga zaidi ya mabao hayo akiwa na vijana hao wa mitaa ya Twiga na Jangwani.Mbali na kushiriki michuano ya Kagame, Yanga itashiriki pia katika Ligi Kuu Bara inayoanza Agosti na mashindano ya Ligi ya Mabingwa wa Afrika baada ya msimu uliopita kushiriki Kombe la Shirikisho na ndipo ilipomuona Ngoma.Ngoma alianza kungara Yanga alipoifungia timu hiyo ilipocheza na mabingwa wa Zanzibar Kikosi Maalumu cha Kuzuia Magendo KMKM, wakati timu hiyo ikiibuka na ushindi wa bao 1-0 katika mchezo wa kujipima nguvu kwenye Uwanja wa Taifa.Katika mchezo huo wa juzi ambao Yanga iliibuka na ushindi wa mabao 3-0 dhidi ya Kombaini ya Polisi inayojiandaa kwa mashindano ya jeshi hilo ya SADC yatakayofanyika Swaziland, wengine walioifungia Yanga ni Amissi Tambwe na Simon Msuva.Ngoma, raia wa Zimbabwe amesema anataka kufunga mabao mengi zaidi iwezekanavyo, lakini aliwataka mashabiki wa Yanga kumpa muda zaidi ili aweze kuzoeana vizuri na wachezaji wenzake wa timu hiyo.Malengo yangu ni kupita idadi ya mabao 16 niliyofunga nikiwa na Platinum kwa kuanzia mechi za Ligi Kuu na michuano ya kimataifa. Ninaamini nitaifikisha na kuipita idadi hiyo ya mabao niliyofunga nikiwa na timu yangu ya zamani na hilo nitafanikiwa kama nitapata ushirikiano mzuri kutoka kwa wenzangu, alisema Ngoma.Ngoma mwenye umri wa miaka 26, Januari mwaka jana aliitwa katika kikosi cha timu ya taifa ya Zimbabwe akiwa sehemu ya kikosi kilichoshiriki fainali za Mataifa ya Afrika, ambapo aliisaidia timu hiyo kumaliza ya nne baada ya kufungwa na Nigeria.  <topic>: michezo 